A BIZOTTSÁG HATÁROZATA
(2005. május 13.)
az Európai Mezőgazdasági Orientációs és Garanciaalap (EMOGA) Garanciarészlege által a 2004-es pénzügyi évre vonatkozóan finanszírozott tagállami kiadások számláinak elszámolásáról
(az értesítés a C(2005) 1443. számú dokumentummal történt)
(2005/385/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 7. cikke (3) bekezdésére,
az Alap bizottságával folytatott konzultációt követően,
mivel:
(1)
Az 1258/1999/EK rendelet 7. cikkének (3) bekezdése értelmében a Bizottság a tagállamok által benyújtott éves beszámolók - kiegészítve az elszámoláshoz szükséges adatokkal és az átadott számlák teljességére, pontosságára és valóságnak való megfelelésére vonatkozó tanúsítvánnyal -, valamint a tanúsító testületek által elkészített jelentések alapján elszámolja a rendelet 4. cikkének (1) bekezdésében említett kifizető ügynökségek számláit.
(2)
A tagállamok által továbbítandó adatokról és az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások havi könyveléséről, valamint a 2776/88/EGK rendelet hatályon kívül helyezéséről szóló, 1996. február 16-i 296/96/EK bizottsági rendelet (2) 7. cikkének (1) bekezdése értelmében a 2004-es pénzügyi évre vonatkozóan a tagállamoknál 2003. október 16-a és 2004. október 15-e között felmerült kiadásokat veszik figyelembe.
(3)
A tagállamoknak az 1258/1999/EK rendelet 6. cikke (1) bekezdésének b) pontjában és a 729/70/EGK tanácsi rendeletnek az EMOGA Garanciarészlege számlaelszámolási eljárása tekintetében történő alkalmazására vonatkozó részletes szabályok megállapításáról szóló, 1995. július 7-i 1663/95/EK bizottsági rendelet (3) 4. cikkének (1) bekezdésében említett dokumentumok Bizottsághoz történő benyújtására nyitva álló határideje lejár.
(4)
A Bizottság megvizsgálta a benyújtott információkat, és 2005. március 31-e előtt tájékoztatta a tagállamokat az ellenőrzéseinek eredményeiről, valamint az általa javasolt módosításokról.
(5)
Az 1663/95/EK rendelet 7. cikke (1) bekezdésének első albekezdése értelmében az 1258/1999/EK rendelet 7. cikkének (3) bekezdésében említett számlaelszámolási határozatban meg kell határozni az egyes tagállamoknál a kérdéses pénzügyi év során felmerült azon kiadásokat, amelyeket az EMOGA Garanciarészlegével szemben elszámolhatónak ismernek el, a rendelet 7. cikkének (4) bekezdésével összhangban hozott határozatok sérelme nélkül és az 1258/1999/EK rendelet 6. cikke (1) bekezdésének b) pontjában említett számlák, valamint az érintett pénzügyi évre vonatkozó előlegek csökkentése és felfüggesztése - beleértve a 296/96/EK rendelet 4. cikke (3) bekezdésének második albekezdésében említett csökkentéseket - alapján. Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (4) 154. cikke értelmében az elszámolást megállapító határozat eredményét, vagyis bármely eltérést, amely a 151. cikk (1) bekezdése és a 152. cikk alapján a pénzügyi év számláira könyvelt összes kiadás között felmerülhet, valamint az e határozatban a Bizottság által figyelembe veendő összes kiadást egy különálló tételcsoportba kell elkönyvelni többletkiadásként vagy kiadáscsökkentésként.
(6)
Az elvégzett ellenőrzések fényében az egyes kifizető ügynökségek vonatkozásában az éves beszámolók és a kísérő dokumentumok lehetővé teszik a Bizottság számára, hogy a benyújtott számlák teljességéről, pontosságáról és a valóságnak való megfeleléséről határozatot hozzon. Az I. melléklet tartalmazza a tagállamok által elszámolt összegeket. Ezen összegekre vonatkozó részleteket az Alap bizottságához az e határozattal egy időben benyújtott összefoglaló jelentés tartalmazta.
(7)
Az elvégzett ellenőrzések fényében az egyes kifizető ügynökségek által benyújtott információk további vizsgálatokat tesznek szükségessé, és azok számláit nem lehet e határozatban elszámolni. A II. melléklet felsorolja az érintett ügynökségeket.
(8)
A 296/96/EK rendelet 4. cikkének (2) bekezdése és a költségvetési fegyelemről szóló, 2000. szeptember 26-i 2040/2000/EK tanácsi rendelet (5) 14. cikke kölcsönösen meghatározza, hogy a könyvelés alapján nyújtott előlegeket a meghatározott határidők lejárta után a tagállamoknál felmerült kiadások vonatkozásában csökkenteni kell. A 296/96/EK rendelet 4. cikkének (3) bekezdése azonban az augusztus, szeptember és október során bekövetkező határidő-túllépést a számlaelszámolási határozatban figyelembe kell venni, kivéve ha azt a pénzügyi év előlegekre vonatkozó végső határozata előtt észlelik. A fent említett időszak alatt egyes tagállamok által bejelentett néhány kiadás és azon intézkedésekre vonatkozó néhány kiadás, amelyekre a Bizottság nem fogadott el semmilyen enyhítő körülményt, a meghatározott kötelező határidők után merült fel. E határozatban ezért meg kell határozni a vonatkozó csökkentéseket. Az 1258/1999/EK rendelet 7. cikkének (4) bekezdésével összhangban későbbi időpontban hoznak egy olyan határozatot, amelyben pontosan meghatározzák azokat a kiadásokat, amelyekre nem nyújtanak közösségi finanszírozást azon csökkentések és más kiadások vonatkozásában, amelyekről megállapították, hogy a meghatározott határidő után merültek fel.
(9)
A Bizottság a 2040/2000/EK rendelet 14. cikkével és a 296/96/EK rendelet 4. cikkének (2) bekezdésével összhangban már számos havi előleget csökkentett vagy függesztett fel a 2004-es pénzügyi évre vonatkozó kiadások elkönyvelésénél, és e határozatban elvégzi a 296/96/EK rendelet 4. cikkének (3) bekezdésében meghatározott csökkentéseket. A fentiek fényében a kérdéses összegek korai vagy csupán ideiglenes megtérítésének az elkerülése érdekében, azokat nem kell elismerni ebben a határozatban, ez azonban nem érinti az 1258/1999/EK rendelet 7. cikkének (4) bekezdése szerinti további vizsgálatokat.
(10)
Az 1663/95/EK rendelet 7. cikke (1) bekezdésének második albekezdése meghatározza, hogy az egyes tagállamoktól behajtandó vagy azoknak kifizetendő összegeket az első albekezdésben említett számlaelszámolási határozattal összhangban a kérdéses pénzügyi év, ti. 2004 során kifizetett előlegeknek az első albekezdéssel összhangban az arra az évre elismert kiadásokból történő levonásával kell meghatározni. Ezek az összegek levonandók vagy hozzáadandók a számlaelszámolási határozat meghozatalát követő hónaptól számított második hónappal kezdődően a kiadások alapján nyújtott előlegekhez.
(11)
Az 1258/1999/EK rendelet 7. cikke (3) bekezdésének utolsó albekezdésével és az 1663/95/EK rendelet 7. cikkének (1) bekezdésével összhangban a számviteli adatok alapján elfogadott e határozat nem érinti a Bizottság által a felmerült, közösségi szabályoknak nem megfelelő kiadások közösségi finanszírozásból való kizárására vonatkozóan hozandó határozatokat,
ELFOGADTA EZT A HATÁROZATOT:
1. cikk
A 2. cikkben említett kifizető ügynökségek kivételével a tagállami kifizető ügynökségeknek az EMOGA Garanciarészlege által a 2004-es pénzügyi évben finanszírozott kiadásokat érintő számlái elszámolásra kerülnek. Az e határozat értelmében a tagállamoknak kifizetendő vagy azoktól behajtandó összegeket az I. melléklet tartalmazza.
2. cikk
A 2004-es pénzügyi év tekintetében a II. mellékletben szereplő tagállamok kifizető ügynökségeinek az EMOGA Garanciarészlege által finanszírozott kiadásokra vonatkozó számláit elkülönítik, és ezek egy későbbi elszámolási határozat tárgyát képezik.
3. cikk
Ennek a határozatnak a tagállamok a címzettjei.
Kelt Brüsszelben, 2005. május 13-án.